CELEX: 62007CA0189
Language: da
Date: 2008-12-22 00:00:00
Title: Sag C-189/07: Domstolens dom (Anden Afdeling) af 22. december 2008 — Kommissionen for De Europæiske Fællesskaber mod Kongeriget Spanien (Traktatbrud — forordning (EØF) nr. 2847/93 — artikel 2, stk. 1, og artikel 31, stk. 1 og 2 — forordning (EF) nr. 2406/96 og nr. 850/98 — kontrolordning i fiskerisektoren — handelsnormer for visse fiskerivarer — utilstrækkelig kontrol og inspektion — manglende vedtagelse af passende sanktionsforanstaltninger overfor overtrædelser — fuldbyrdelse af sanktioner — generelt traktatbrud med hensyn til bestemmelser i en forordning — fremlæggelse af supplerende oplysninger for Domstolen til støtte for, at traktatbruddet var generelt og varigt — lovligt)

21.2.2009   
            
            
               DA
            
            
               Den Europæiske Unions Tidende
            
            
               C 44/9
            
         Domstolens dom (Anden Afdeling) af 22. december 2008 — Kommissionen for De Europæiske Fællesskaber mod Kongeriget Spanien
   (Sag C-189/07) (1)
   
   (Traktatbrud - forordning (EØF) nr. 2847/93 - artikel 2, stk. 1, og artikel 31, stk. 1 og 2 - forordning (EF) nr. 2406/96 og nr. 850/98 - kontrolordning i fiskerisektoren - handelsnormer for visse fiskerivarer - utilstrækkelig kontrol og inspektion - manglende vedtagelse af passende sanktionsforanstaltninger overfor overtrædelser - fuldbyrdelse af sanktioner - generelt traktatbrud med hensyn til bestemmelser i en forordning - fremlæggelse af supplerende oplysninger for Domstolen til støtte for, at traktatbruddet var generelt og varigt - lovligt)
   (2009/C 44/15)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved P. Oliver og F. Jimeno Fernández, som befuldmægtigede)
   
      Sagsøgt: Kongeriget Spanien (ved M. Muñoz Pérez, som befuldmægtiget)
   Sagens genstand
   Traktatbrud — tilsidesættelse af artikel 2, stk. 1, og artikel 31, stk. 1 og 2, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (EFT L 261, s. 1) — tilsidesættelse af Rådets forordning (EF) nr. 2406/96 af 26. november 1996 om fælles handelsnormer for visse fiskerivarer (EFT L 334, s. 1) og Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer (EFT L 125, s. 1) — utilstrækkelig kontrol — manglende vedtagelse af passende sanktionsforanstaltninger overfor overtrædelser
   Konklusion
   
               1)
            
            
               Kongeriget Spanien har tilsidesat sine forpligtelser i henhold til artikel 2, stk. 1, og artikel 31, stk. 1 og 2, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik, som ændret ved Rådets forordning (EF) nr. 2846/98 af 17. december 1998, idet det
               
                           —
                        
                        
                           ikke på sit område og i de farvande, der hører under dens højhedsområde, på tilfredsstillende vis har udført kontrol og inspektion af fiskeriet, særligt af landing og salg af arter, der er underlagt bestemmelserne om mindstemål i henhold til Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer og Rådets forordning (EF) nr. 2406/96 af 26. november 1996 om fælles handelsnormer for visse fiskerivarer, og ikke har afsat de nødvendige menneskelige ressourcer til kontrollen og inspektionen af fiskeriet, og
                        
                     
                           —
                        
                        
                           ikke har bestræbt sig tilstrækkeligt på at vedtage passende foranstaltninger overfor personer, som er ansvarlige for overtrædelser af fællesskabslovgivningen om fiskeri, hovedsageligt ved at iværksætte administrative eller strafferetlige procedurer eller ved at pålægge disse personer afskrækkende sanktioner.
                        
                     
         
               2)
            
            
               I øvrigt frifindes Kongeriget Spanien.
            
         
               3)
            
            
               Kongeriget Spanien betaler sagens omkostninger.
            
         
      (1)  EUT C 129 af 9.6.2007.